คือตอนนี้มีตุ่มที่อวัยวะเพศคะ คล้ายๆสิวแต่ไม่มีหนองเวลาจับจะรู้สึกเจ็บเหมือนเราจับสิวอะคะเวลาไม่จับก็จะไม่เจ็บเป็น1เม็ด ไม่ทราบว่าเกิดจากอะไรแล้วอันตรายใหมคะ
สวัสดีค่ะ ตุ่มที่อวัยวะเพศ อาจเกิดจาก1.รูขุมขนอักเสบและอุดตันบริเวณอวัยวะเพศ อาจเจ็บหรือมีหนองเล็กๆให้เห็นได้2.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ3.ตุ่มแพ้จากการสัมผัส อาจจะคันด้วยได้4.หูดเช่นหูดหงอนไก่ หูดข้าวสุก5.มีการอุดตันของต่อมตรงบริเวณอวัยวะเพศ ชื่อต่อมบาร์โทลินการให้ได้การวินิจฉัยที่แน่นอนจำเป็นต้องเห็นรอยโรคจริงร่วมด้วยค่ะ หากมีอาการเป็นมาก ปวด บวม มีเลือดหรือหนองไหล ควรรีบไปพบสูตินรีแพทย์การดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจทำให้ติดเชื้อแบคทีเรียเพิ่มมาได้ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน